## El Centre del Carme de Cultura Contemporània repassa el moviment cultural i musical de la València dels 80

*** El 10 d’octubre productors i DJ de l’època recordaran les fites d’un fenomen nacional que va començar a València
* Miguel Jiménez i Juan Martínez revelaran les claus d’aquell moviment mentres sonen els seus temes imprescindibles**

La Conselleria de Cultura, Educació, Universitats i Ocupació, a través del Consorci de Museus de la Comunitat Valenciana (CMCV), presenta un nou capítol de ‘Trobades en el Carme’ centrat en la revolució sociocultural dels primers anys de la dècada dels 80 en la ciutat de València.

El pròxim 10 d’octubre a les 19:00 hores, el Centre del Carme de Cultura Contemporània (CCCC) acull la xarrada ‘El moviment sociocultural de la València dels 80’ per a abordar l’efervescència cultural i musical que va viure la ciutat en el període comprés entre 1980 i 1986.

Dos dels seus protagonistes, Miguel Jiménez Luján, mànager de Seguridad Social o Juan Perro; i Juan Martinez Muñoz, DJ internacional, revelaran les claus d’aquell moviment que va convertir València en el cresol i porta d’entrada de tot este fenomen sociocultural.

A través d’una entrevista conduïda per Quique López, component del grup valencià Inhumanos i La Banda del Pop, els intervinents parlaran mentres sonen les seues llistes d’imprescindibles, per la qual cosa el set de directe es convertirà en una cabina de DJ, de la mà d’Edu Gómez (DJ Veneno), CEO de Spektra FM.

En paraules del comissari de ‘Trobades en el Carme’, Quique López, “va ser una autèntica revolució que va generar un canvi en la joventut”. “Tot el qui tenia alguna cosa a expressar, ho feia sense tallar-se: dissenyadors de moda, interioristes, arquitectes, músics, escriptors, dibuixants, dissenyadors gràfics, discjòqueis, perruqueries, *garitos*, discoteques, públic ben vestit, perfumat, elegant, alegre... I tots freqüentaven els mateixos llocs d’oci i disfrutaven de la mateixa música”, afig López.

**Protagonistes del moviment sociocultural de la València dels 80**

Miguel Jiménez Luján i Juan Martínez Muñoz van viure en primera persona la revolució sociocultural dels 80.

Miguel Jiménez funda en 1983, Zic Zac Import Records, la primera i més important botiga de discos d’Espanya especialitzada en el món DJ, a on naix l’apel·latiu *bakalao* per a referir-se a un tipus de música, amb botigues a València, Castelló, Alacant i Tarragona, i es va convertir així en el centre neuràlgic de la música d’importació a escala nacional.

En 1984 organitza la remescla de *Semilla negra* i en 1985 coordina la producció de l’àlbum *De un país en llamas*, els dos de Radio Futura, a Londres.

Compagina la direcció de les botigues amb la seua faceta més coneguda, la de mànager de grups de música, entre els quals es troben Seguridad Social, Girasoules, Amparanioa, La Habitación Roja, Cañizares, Mártires del Compás. També és mànager del productor Joe Dworniak (Radio Futura, Kiko Veneno, Jarabe de Palo, Vieja Trova).

En l’actualitat treballa com mànager internacional de Santiago Auserón (Juan Perro). És editor de música des de 1988 i president del Consell Territorial de SGAE a la Comunitat Valenciana des de 2020.

La trajectòria de Juan Martínez és un reflex del compromís i l’evolució musical a València al llarg de diverses dècades. Jove DJ de les discoteques valencianes en els anys 70, consolida la seua carrera en Pico Rojo, a on explorava música importada i teixia contactes en l’escena DJ local.

En els 80, se suma a l’auge del *post-punk* i la *new wave*, col·laborant amb DJ influents, comença a promoure grups emergents i importa música de Londres, i es convertix en un referent en el panorama musical valencià. Els anys 90 porten l’auge de la música *dance* i els festivals, a on col·labora amb promotors per a impulsar nous talents.

Amb l’adveniment d’internet, comença a escriure sobre música i obri una botiga de discos, a més de col·laborar amb artistes com el grup turc She Past Away, la qual cosa li permet girar per Llatinoamèrica.

Des de llavors fins hui continua fent concerts per tot el món treballant amb Peter Murphy, The Stranglers, Marc Almond, New Model Army, The Psyquedelic Furs, Pink Turns Blue, Clan of Xymox, Killing Joke, Immaculate Fools, Marky Ramone, China Crisis o Alien Sex Friend.

Fecha: 07/10/2024